
 25.5.2017
 BG
 Официален вестник на Европейския съюз
 L 138/1
 РЕГЛАМЕНТ ЗА ИЗПЪЛНЕНИЕ (ЕС) 2017/890 НА СЪВЕТА
 от 24 май 2017 година
 за прилагане на член 17, параграф 1 от Регламент (ЕС) No 224/2014 относно ограничителни мерки с оглед на положението в Централноафриканската република
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 224/2014 на Съвета от 10 март 2014 г. относно ограничителни мерки с оглед на положението в Централноафриканската република (1), и по-специално член 17, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 10 март 2014 г. Съветът прие Регламент (ЕС) No 224/2014.
 (2)
 На 17 май 2017 г. комитетът към Съвета за сигурност на ООН, създаден съгласно Резолюция 2127 (2013) на Съвета за сигурност на ООН, добави едно лице/ към списъка на лицата и образуванията, подлежащи на ограничителни мерки.
 (3)
 Поради това приложение I към Регламент (ЕС) No 224/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 224/2014 се изменя съгласно предвиденото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 май 2017 година.
 За Съвета
 Председател
 L. GRECH
 (1) ОВ L 70, 11.3.2014 г., стр. 1.
 ПРИЛОЖЕНИЕ
 Лицето, посочено в приложението към настоящия регламент, се добавя в списъка, който се съдържа в приложение I към Регламент (ЕС) No 224/2014.
 А. Лица
 „12.
 Abdoulaye HISSENE (известен още като: a) Abdoulaye Issène; б) Abdoulaye Hissein; в) Hissene Abdoulaye; г) Abdoulaye Issène Ramadane; д) Abdoulaye Issène Ramadane; е) Issene Abdoulaye
 Дата на раждане: 1967 г.
 Място на раждане: Ndele, Bamingui-Bangoran, Централноафриканска република
 Гражданство: Централноафриканска република
 Паспорт No: Централноафрикански дипломатически паспорт No D00000897, издаден на 5 април 2013 г., (валиден до 4 април 2018 г.)
 Адрес: а) KM5 Bangui, Централноафриканска република, б) Nana-Grebizi, Централноафриканска република
 Дата на посочване от ООН:17 май 2017 г.
 Други сведения: Hissène е бивш министър на младежта и спорта като част от кабинета на бившия президент на Централноафриканската република Michel Djotodia. Преди това той е ръководител на Конвенцията на патриотите за справедливост и мир, която е политическа партия. Освен това той се е утвърдил като лидер на въоръжените милиции в Банги, по-специално в квартала PK5 (3-ти район).
 Сведения от описателното обобщение на основанията за включване в списъка, предоставено от Комитета по санкциите:
 Допълнителни сведения:
 Abdoulaye Hissène и други членове на бившата Селека съдействат на размирници от Антибалака, които са съюзници на бившия президент на Централноафриканската република (ЦАР) François Bozizé, включително на Maxime Mokom, в подстрекаването на съпътствани от насилие протести и сблъсъци през септември 2015 г., като част от неуспешен опит за сваляне на правителството, докато тогавашният временен президент Catherine Samba-Panza присъства на Общото събрание на ООН от 2015 г. Mokom, Hissène и други са